title: محمدباقر حقایقی مطبعه‌چی
text: تبريزلي حقيقت آدیلا مشهور اولان محمدباقر حقايقي مطبعه‌چي (1244-1317)، آذربایجانلی چاغداش شاعیر.
  
  یاشاییش 
  تبریزلی حقیقت، 1244 ينجي گونش ايلينده تبريزين مقصوديه محله‌سينده آنادان اولموش دور. او گنج چاغلاريندا روسيه‌يه گئدير و اورادا بير تاجير كيمي ايشله‌ییر و ادبياتا دا خاص ماراق گوسترير. او بير اورتاياشلي اولاراق، مشروطه سسي قولاغينا ده‌ير و ائله همين زامان آنايوردونا كؤچوب و مجاهيدلرله بیرگه استبدادلا دويوشور. او تبريزدهكي زاماني مشهور شاعير و مجاهيد سعيد سلماسي ايله بير چاپخانه داير ائديب اورادا بير چوخ گيزلي شبنامه و اعلاميه‌لر ويريرلار كي، نهايت ارتجاع قوه‌لري بيليب اوراني‌دارما - داغين ائديب و اونلاري سورگون سالميشلار. عؤمرونون بير چوخ حيصه‌سين دويوشلرده قويان‌شاعير حقيقت، سون چاغلاري خوراسانا گئديب و نهايت گونش ايلي 1317 ده اورادا فوت ائدير.
  
  شعرلریندن اؤرنک 
  اي ستمگر اولما راغب ملتين افناسينا
  
  پادشاهسان گئت گيلن بيگانه‌لر دعواسينا
  
  مسلمين قاني مباح اولماز باتيرما اللرين
  
  اولما چوخ مغرور شاهيم محتكر فتواسينا
  
  اوتوز ايل نازين چكن شهره عجب وئردين عوض
  
  خطه تبريزي دؤنده‌ردين بلا صحراسينا
  
  سهل سانما ائت گيلن مظلوم قانيندان ]سن[ حذر
  
  قورخ او گؤنده‌ن غرق اولورسان سنده قان درياسينا
  
  وقت او وقتدور كيم سنين هم اولسون اقبالين نگون
  
  چونكو ظلمون چيخميسان بير ذيروه اعلاسينا
  
  بيزا گر فيض شهادت درك ائدهك سيز سعي ائدين
  
  اي بيزيم اولاديميز مشروطه‌نين اجراسينا
  
  وئرديلر فتوا مجاهد قتلينه آل يزيد
  
  رسمدور تقليد ائدر هر كيمسه اؤز مولاسينا
  
  قایناقلار 
  
   [رضا همراز، آذربايجانين مبارزه شعرينه اؤترگي بير باخيش]
  
  قایناق‌لار 
  
  آذربایجانلی شاعیرلر
  آذربایجانلیلار
  ایرانلی شاعیرلر
  تبریزلی شاعیرلر
  تبریزلیلر
  تورک شاعیرلر
  کیمسه‌لر
  مشروطه‌چی‌لر
  مطبعه‌چی‌لر